રાજ્યભરમાં સરકારી બાબુઓની ભ્રષ્ટાચારની નીતિ સામે એસીબી દ્વારા કડક કાર્યવાહી કરવામાં આવી રહી છે ત્યારે લાંચ રુશ્વત બ્યુરો દ્વારા ચાલુ વર્ષે લાંચીયા અધિકારીઓએ પોતાના હોદાનો દુરુપયોગ કરી વસાવેલી 13 કરોડની બેનામી સંપત્તિ ઝડપી પાડી છે સુરેન્દ્રનગર જિલ્લાના ચોટીલા તાલુકાના અને લાંચના ગુનામાં ફરજમુક્ત ચોટીલાના નાયબ મામલતદાર વિરુદ્ધ 8 મહિના સુધી તપાસ કરી તેની પાસે 49,27,831 રૂપિયાની બેનામી સંપત્તિ હોવાનું ઝડપી પાડતા ભારે ખળભળાટ મચી જવા પામ્યો છે 5 વર્ષની ફરજ દરમિયાન ચૌહાણે આવક કરતા 68.29 ટકા વધુ સ્થાવર, જંગમ મિલકત વસાવી હોય તેની સામે અપ્રમાણસર મિલકત સબબ ગુનો નોંધવામાં આવ્યો છે